Ansatte ved Norges vassdrags- og energidirektorat i Oslo trimmer på arbeidet høsten 1968. Flere er kledt i tidsriktige korte skjørt og kjoler. Foto: Henrik Svedahl/Norges vassdrags- og energidirektorat 
Jenter på sparkesykkel i Berlin 1948 med korte skjørt og kjoler. Foto: Deutsches Bundesarchiv 
**Miniskjørt** er skjørt som vanligvis ikke når lenger enn til omtrent midt på låret, omkring 20–25 cm over kneet. Miniskjørt ble lansert som moteplagg tidlig på 1960-tallet og preget motebildet i Vesten fram til 1973. Etter å ha vært borte en tid, dukket det opp igjen på 1980-tallet, og har vært aktuelt siden. Miniskjørt brukes gjerne sammen med bare lår, strømpebukser eller tights, først og fremst av jenter og unge kvinner. 

Kjoler og skjørt med tilsvarende kort lengde har også vært plagg for småjenter og sportsantrekk for kvinner fra tidligere på 1900-tallet.

Bakgrunn og varianter
---------------------

Både den britiske moteskaperen Mary Quant (født 1934) og franske André Courrèges (født 1924) hevder de «oppfant» miniskjørt og korte kjoler. Bilder av moderne miniskjørt skal første gang ha blitt publisert i den britiske utgaven av *Vogue* i 1962, og Ernestine Carter, moteredaktør i *The Sunday Times* 1955-1972, kalte 1963 *The Year of the Leg*. Selv om skjørtelengden vakte oppsikt og møtte motstand, ble moten fort populær over store deler av verden. Det kunne betraktes som en provokasjon, men også som uttrykk for kvinners selvbevissthet. Skuespilleren Kari Diesen stilte i en NRK-TV- reportasje der fotografen fikk med seg ansiktsuttrykkene til tilfeldige mennesker hun passerte. 

Skjørtet finnes i mange varianter i ulikt stoff, mønster og snitt. De kan nå til like over kneet eller høyt på låret. Ekstra korte miniskjørt med lengde på 20 cm kan kalles *micro skirt* eller *micro mini skirt* på engelsk.

* Det svenske jentebandet Ladybirds fotografert i Bergen sommeren 1968. Medlemmene er iført moteriktige antrekk, blant annet med miniskjørt. Foto: Eirik SundvorDet svenske jentebandet Ladybirds fotografert i Bergen sommeren 1968. Medlemmene er iført moteriktige antrekk, blant annet med miniskjørt. Foto: Eirik Sundvor
* Collegestudenter i Memphis i Tennessee 1973 iført minikjolerCollegestudenter i Memphis i Tennessee 1973 iført minikjoler
* Duskedamer fra Washington Redskin Cheerleaders iført små sportsantrekk med blant annet miniskjørt med splitt og cowboystøvler. Kvinnene underholder amerikanske marinesoldater ombord i USS George Washington (CVN 73) under en direkteoverføring av Super Bowl 2002.Duskedamer fra *Washington Redskin Cheerleaders* iført små sportsantrekk med blant annet miniskjørt med splitt og cowboystøvler. Kvinnene underholder amerikanske marinesoldater ombord i USS George Washington (CVN 73) under en direkteoverføring av Super Bowl 2002.
* Jenter i det tyske Fanfarenzug-Strausberg 2008 iført korpsuniformer med hvite miniskjørt, høye støvler og skjorter. Foto: Robert ThiviergeJenter i det tyske Fanfarenzug-Strausberg 2008 iført korpsuniformer med hvite miniskjørt, høye støvler og skjorter. Foto: Robert Thivierge
* Japanske gameshow-modeller 2013 utkledt i karikerte, sexy skoleuniformer med korte miniskjørt i form av rutete foldeskjørt, minimale bluser med dyp utringning, musefletter og høyhælte sko. Antrekket knyttes vanligvis til «skolejenter» som seksuell fetisj.Japanske gameshow-modeller 2013 utkledt i karikerte, sexy skoleuniformer med korte miniskjørt i form av rutete foldeskjørt, minimale bluser med dyp utringning, musefletter og høyhælte sko. Antrekket knyttes vanligvis til «skolejenter» som seksuell fetisj.

Se også
-------

* Kilt
* Fustanella
* Lendeklede

Referanser
----------

1. 1 2 3  Artikkelen «miniskjørt» i *Store norske leksikon* (fri lisens)

Eksterne lenker
---------------

* (en) Miniskirts – kategori av bilder, video eller lyd på Commons Rediger på Wikidata

* (en) Miniskirt – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND
 |